ইতিহাসের অনেক অনাকাক্সিক্ষত ঘটনা বাস্তব হয়েছে যা একটি দেশের কৃষ্টি ঐতিহ্যের বিরুদ্ধে গিয়েও। তারই প্রকৃষ্ট উদাহরণ আমাদের বাংলাদেশ। সামাজিক, রাজনৈতিক, ধর্মীয় এবং ভাষাভাষী ভিন্নতা ছাড়াও আরও অনেক ত্রুটি-বিচ্যুতি ছিল এ দু’টি দেশের মধ্যে। ধর্মীয় প্রভাব ছিল তার মধ্যে একটি অন্যতম যোগসূত্র। এ ছাড়া অন্যান্য রাজনৈতিক ব্যাপারগুলোতে উদ্ভূত সমস্যার সমাধানের ব্যাপারে রাজনৈতিক ব্যক্তিবর্গ ছিলেন উদাসীন। এতে প্রকৃত অর্থে ক্ষোভ ও বিভেদের সূত্রগুলো ধীরে ধীরে প্রকট আকার রূপ নেয়। যা থেকে ভাষা বিভেদের কারণটিকে শাসনে নিয়ে এসেছে বামপন্থী সূত্রে নানা রাজনৈতিক সংগঠনগুলো। আর এতে ঘৃতাহুতি দিয়েছে দেশ বিভাগের পক্ষের দেশী-বিদেশী এজেন্টরা। এ অমোঘ সত্যটিকে বুঝতে দিতে চায় না এক শ্রেণীর পদলেহী রাজনৈতিক নেতৃবৃন্দ। যারা উচ্ছিষ্টভোগীদের নিয়ন্ত্রণ করতো তাদের বিশাল গ্রুপটিকে বিভিন্নভাবে মাঠে ময়দানে ছড়িয়ে দিয়ে জনবিভ্রান্তি সৃষ্টিতে সব সময়ই তৎপর থাকতো, যাতে এ দেশের সহজ সরল মানুষকে সহজেই বিভক্তি ঘটিয়ে দেশের অভ্যন্তরে ক্ষোভের দানা সৃষ্টি করা যায়। সেই কাজটি ভালোভাবেই সমাধান করেছিল এ দেশের বিদেশী প্রভুদের খুদ খাওয়া এজেন্টরা। যা একটি জাতির দুর্ভাগ্যের ভবিষ্যৎকে দোরগোড়ায় এনে দিয়েছিল। ইতিহাস ইতিহাসই। তার শিক্ষা মানুষকে হয়তো সঠিক পথ দেখায়, নতুবা বিভ্রান্তির অতলে নিয়ে যায়। আমাদেরকে দ্বিতীয়টিই জেঁকে বসেছিল। যা থেকে এ দেশের রাষ্ট্রীয় সংহতি ও ঐক্য ধরে রাখা সম্ভব ছিল না। আজকে অপ্রিয় সত্য হলো- স্বৈরচেতনার মানসিকতা আমাদের কুরে কুরে খাচ্ছে। দেশের স্বাধীনতা, গণতন্ত্র এবং জনগণের অধিকার ও নিরাপত্তা বলে কোন কিছু নেই। একটি দলের বা নেত্রীর কথাই আইন, তার কথাই আদর্র্শ এবং রাষ্ট্রীয় নীতিমালাও তারই সন্তুষ্টির লক্ষ্যে। বলা বাহুল্য, দেশ এখন সে ভাবেই চলছে। নেই কোন বিরোধী দলের তৎপরতা, তবুও নাকি বিরোধী দল দেশ ধ্বংসের রাজনীতি করছেন। এ সমস্ত অভিযোগ সরকারি মহল অহরহই করে যাচ্ছেন। কারণ প্রচারযন্ত্রের বাক্সগুলো একক নিয়ন্ত্রণে রয়েছে তাদের কব্জায়। অতএব বিরোধী দলের কথা এখন আর শুনা যায় না!